In änglischi Lehnwörter sin au /ɜ/ un /ɔ/ vorcho ("Fernis" un "Lon", vo ängl. furnace un lawn). De Yfluss vum Änglische het sich vorallem bi änglischi Lehnwörter zeigt. In so Wörter hen d New Glarner vilmool änglischi Vokal un Konsonante übernoo, wo es so ursprüngli nit gee het. Sunscht isch de Yfluss vum Änglische minimal gsi. Ganz sälte hen Sprecher d Langvokal /iː eː uː oː/ wie im Änglische diphthongiert.